Guirsch

Guirsch [girš] () on küla Belgias Valloonia piirkonnas Luxembourgi provintsis  Arloni vallas. Ta jääb valla keskusest 5 km kirdesse.

Põhjas piirneb Guirsch Luksemburgiga. Naaberkülad on loodes Tontelange, loodes ja põhjas Oberpallen, põhjas Levelange, kirdes Beckerich, idas Hovelange ja Läitrengerhaff, kagus Heckbous, lõunas Gaichel, lõunas ja edelas Frassem ning edelas Bonnert.

Küla paikneb 385 m üle merepinna ulatuval seljandikul.

Enne valdade liitmist 1977. aastal oli Guirsch omaette vald.

1978. aastal kõneles 90% elanikest letseburgi keelt.

Seljandiku ühes otsas puudega pargis on 18. sajandi teisest poolest pärinev kaitsealune Guirschi loss. See on Wykerslooth de Rooyesteynide omandis ega ole külastajatele avatud. Seljandiku teises otsas on koolimaja.

Guirschi Saint-Willibrordi kirikus, mis on pühitsetud pühale Willibrordile ning mille mõned osad pärinevad 17. sajandist, on Guirschi de Cobreville'ide vapireljeef deviisiga "Quand Dieu voudra". Igal aastal toimub Willibrordile pühendatud ristikäik.

Külas on palju vanu lautu.

Välislingid 

Aerofoto

Belgia külad
Luxembourgi provintsi endised vallad